pythainlp/thaigov-v2-corpus-22032023 huggingface dataset:
วันพฤหัสบดีที่ 28 กรกฎาคม 2565
รัฐบาลเตรียมจัดงานสโมสรสันนิบาต เฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2565 ในวันศุกร์ที่ 29 กรกฎาคม 2565 ณ ทำเนียบรัฐบาล
รัฐบาลเตรียมจัดงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2565 ในวันศุกร์ที่ 29 กรกฎาคม 2565 ณ ทำเนียบรัฐบาล
วันที่ 28 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จะเสด็จพระราชดำเนินทรงเป็นประธานในงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2565 ซึ่งรัฐบาลจัดขึ้นเพื่อเฉลิมพระเกียรติพระบาทสมเด็จพระเจ้าอยู่หัว ในวันศุกร์ที่ 29 กรกฎาคม 2565 เวลา 19.00 น. ณ ตึกสันติไมตรี ทำเนียบรัฐบาล ในการนี้ พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยา และนายดิสทัต โหตระกิตย์ เลขาธิการนายกรัฐมนตรี จะเฝ้าฯ รับเสด็จ โดยนายกรัฐมนตรีจะกราบบังคมทูลเชิญเสด็จฯ กล่าวถวายพระพรชัยมงคลพระบาทสมเด็จพระเจ้าอยู่หัว และทูลเกล้าฯ ถวายสูจิบัตร
นายธนกรกล่าวว่า รัฐบาลได้เชิญพระราชวงศ์ คณะองคมนตรี คณะรัฐมนตรี อดีตนายกรัฐมนตรี ประธาน/รองประธานองค์กรตามรัฐธรรมนูญ หัวหน้าส่วนราชการองค์กรตามรัฐธรรมนูญ ประธานคณะกรรมาธิการสามัญ สภาผู้แทนราษฎร ผู้นำฝ่ายค้านในสภาผู้แทนราษฎร ประธานคณะกรรมาธิการสามัญ วุฒิสภา หัวหน้าส่วนราชการระดับกระทรวงหรือเทียบเท่า ผู้ว่าราชการกรุงเทพมหานคร ข้าราชการทหาร ข้าราชการตำรวจ ข้าราชการการเมือง ข้าราชการประจำ คณะบดีคณะทูต เอกอัครราชทูตอาวุโสประจำภูมิภาคต่าง ๆ เลขาธิการ ESCAP ประธานสภาหอการค้าแห่งประเทศไทย ประธานสภาอุตสาหกรรมแห่งประเทศไทย ประธานสมาคมธนาคารไทย ประธานสมาคมผู้สื่อข่าวต่างประเทศ พร้อมคู่สมรส เข้าร่วมในงานสโมสรสันนิบาตฯ ด้วย
ทั้งนี้ ในงานสโมสรสันนิบาตฯ รัฐบาลได้ติดตั้งซุ้มเฉลิมพระเกียรติพระบาทสมเด็จพระเจ้าอยู่หัว ซึ่งออกแบบโดยศิลปินผู้ออกแบบจากสำนักช่างสิบหมู่ กรมศิลปากร กระทรวงวัฒนธรรม เป็นซุ้มประดับพระบรมฉายาลักษณ์พระบาทสมเด็จพระเจ้าอยู่หัวฉลองพระองค์เต็มยศ มีลักษณะเป็นซุ้มทรงสี่เหลี่ยมประดับอยู่บนระเบียงอาคาร ด้วยรูปแบบงานสถาปัตยกรรมไทย ด้านบนของซุ้มมีการย่อมุมทั้งสองด้าน ยอดซุ้มเป็นทรงหน้าจั่ว ซุ้มประดับด้วยตราสัญลักษณ์ประจำพระองค์ ว.ป.ร. พระบรมฉายาลักษณ์พระบาทสมเด็จพระเจ้าอยู่หัวฉลองพระองค์เต็มยศ อยู่ในกรอบแกะสลักด้วยลายกระหนกเครือเถา บริเวณพื้นซุ้มทั้งหมดประดับด้วยลวดลายแกะสลักรูปดอกไม้ อันมีความหมายถึง การร่วมถวายพระพรชัยมงคลจากเทวดาบนสวรรค์ด้วยดอกไม้สวรรค์ กรอบซุ้มเป็นบัวลูกฟัก ประดับด้วยลายดอกไม้เหนือขอบซุ้มด้านบนทั้งซ้ายและขวา แกะสลักลายดอกพุดตาน ซึ่งเป็นดอกไม้มงคล หมายถึงความเจริญรุ่งเรือง ใต้ระเบียงประดับด้วยกรอบอักษรคำว่า “ทรงพระเจริญ” ฐานฉากด้านล่างประดับด้วยลายราชวัตร และประดับด้วยแท่นฐานสิงห์ย่อเก็จตั้งเครื่องถวายราชสักการะ ประกอบด้วยพานพุ่มเงินพุ่มทอง พานดอกไม้ธูปเทียนแพ เพื่อปวงพสกนิกรร่วมใจกันถวายพระพรชัยมงคลแด่พระบาทสมเด็จพระเจ้าอยู่หัว
“สำหรับการจัดงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2565 จะมีการถ่ายทอดผ่านโทรทัศน์รวมการเฉพาะกิจแห่งประเทศไทย และสถานีวิทยุกระจายเสียงแห่งประเทศไทย กรมประชาสัมพันธ์ รัฐบาลจึงขอเชิญชวนพสกนิกรชาวไทยทุกหมู่เหล่าได้ร่วมกันเฉลิมพระเกียรติและถวายพระพรชัยมงคลแด่พระบาทสมเด็จพระเจ้าอยู่หัว ขอให้ทรงพระเจริญ พระชนมายุยิ่งยืนนาน เนื่องในโอกาสเฉลิมพระชนมพรรษา 28 กรกฎาคม 2565 โดยพร้อมเพรียงกัน” นายธนกร กล่าว
วันศุกร์ที่ 15 ตุลาคม 2564
นายกรัฐมนตรี ตรวจราชการ จ.อุบลราชธานี
วันศุกร์ที่ 15 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (15 ต.ค.64) พลเอก ประยุทธ์ จันทร์โอชา นายกรัฐมนตรี ลงพื้นที่ตรวจราชการ จ.อุบลราชธานี โดยติดตามแนวทางการบริหารจัดการน้ำ เยี่ยมชมการดำเนินงานของโรงเรียนวัดป่าศรีแสงธรรม ซึ่งปลูกฝังแนวคิดเศรษฐกิจพอเพียงและเสริมสร้างความรู้คู่คุณธรรม พร้อมทั้งบูรณาการเรื่องสิ่งแวดล้อมสอดคล้องกับบริบทของชุมชนคือพลังงานและการเกษตร จนปัจจุบันได้ชื่อว่าเป็นโรงเรียนพลังงานทดแทนต้นแบบ และเยี่ยมชมโครงการพระราชทานโคก หนอง นา แห่งน้ำใจและความหวัง ซึ่งเป็นความร่วมมือของภาครัฐและชุมชนในการสร้างศูนย์การเรียนรู้ให้เกษตรกรและประชาชนประกอบสัมมาชีพตามแนวทางศาสตร์พระราชา เป็นตัวอย่างของการใช้วัดและโรงเรียนเป็นฐานในการพัฒนาชุมชนอย่างแท้จริง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 22 สิงหาคม 2565
ยืน 1 ในเอเชียตะวันออกเฉียงใต้! 6 ปี ไทยส่งออกวัตถุดิบและผลิตภัณฑ์สมุนไพรกว่า 12,211 ล้านบาท
.....
บอร์ดนโยบายสมุนไพรแห่งชาติ เผยความสำเร็จการขับเคลื่อนพัฒนาสมุนไพรไทย ภายใต้แผนแม่บทแห่งชาติว่าด้วยการพัฒนาสมุนไพรไทย ฉบับที่ 1 ปี 60 - 65 โดย 6 ปีที่ผ่านมา ไทยส่งออกวัตถุดิบและผลิตภัณฑ์สมุนไพรคุณภาพเป็นอันดับ 1 ในภูมิภาคเอเชียตะวันออกเฉียงใต้ หรือคิดเป็นมูลค่ากว่า 12,211 ล้านบาท พร้อมดำเนินการใน 7 เรื่องสำคัญ ดังนี้
.
1.ให้ความรู้เกษตรกรเรื่อง GAP/Organic สมุนไพร ทำให้มีพื้นที่ปลูกสมุนไพรได้คุณภาพมาตรฐาน จำนวน 67,010 ไร่ และมีตลาดกลางวัตถุดิบสมุนไพรคุณภาพ 1 แห่ง คือ ตลาดไท จ.ปทุมธานี ที่สร้างมูลค่ากว่า 1,388 ล้านบาท
.
2.ส่งเสริมการพัฒนาอุตสาหกรรมสมุนไพรไทย ยกระดับสถานประกอบการกว่า 377 กิจการ พร้อมอบรมสร้างศักยภาพให้ผู้ประกอบการ
.
3.ขยายช่องทางการตลาดทั้งในและต่างประเทศผ่านการจัดแสดง - จำหน่ายสินค้า จับคู่เจรจาธุรกิจ สร้างรายได้กว่า 2,467 ล้านบาท พร้อมยกระดับผลิตภัณฑ์สมุนไพรและเชิดชูเกียรติผู้ประกอบการผ่านรางวัลผลิตภัณฑ์สมุนไพรดีเด่นระดับชาติ
.
4.สนับสนุนลงทุนเพื่อการวิจัยและนวัตกรรมเพิ่มขึ้น 2,048.8 ล้านบาท มีโครงการวิจัยพัฒนาสมุนไพรครบวงจรกว่า 1,295 โครงการ
.
5.วิจัยส่งเสริมการใช้สมุนไพร โดยปัจจุบันมีรายการยาสมุนไพรที่อยู่ในบัญชียาหลักแห่งชาติเพิ่มขึ้น 14 รายการ และมีการสั่งใช้ยาสมุนไพรในระบบบริการสาธารณสุขกว่า 95.68 ล้านครั้ง
.
6.พัฒนาต่อยอดสมุนไพรแชมเปี้ยน 12 รายการ มีผลงานวิจัยกว่า 141 โครงการ เพิ่มมูลค่าการส่งออก 6,600 ล้านบาท
.
7. พัฒนา 14 จังหวัดเป็นเมืองสมุนไพรครบวงจร ทั้งการปลูก แปรรูป และพัฒนาผลิตภัณฑ์ ช่วยสร้างงาน สร้างอาชีพ เพิ่มรายได้ และการท่องเที่ยว สร้างมูลค่าการตลาดในพื้นที่กว่า 8,000 ล้านบาท
.
อ่านเพิ่มเติม คลิกhttps://www.thaigov.go.th/news/contents/details/58041
#ไทยคู่ฟ้า#ร่วมต้านโควิด19
-------------------
วันอังคารที่ 27 กรกฎาคม 2564
รมว.แรงงาน มอบ อธิบดีกรมการจัดหางาน ลงพื้นที่แจกอาหารแรงงานในแคมป์ก่อสร้างย่านจัตุจักร
วันที่ 27 กรกฎาคม 2564 นายไพโรจน์ โชติกเสถียร อธิบดีกรมการจัดหางาน ลงพื้นที่ตรวจเยี่ยมการแจกจ่ายอาหารพร้อมมอบอาหารให้แก่แรงงานแคมป์ก่อสร้างย่านจัตุจักรที่ถูกสั่งปิดตามมาตรการควบคุมการแพร่ระบาดโควิด-19
นายไพโรจน์ โชติกเสถียร อธิบดีกรมการจัดหางาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ได้มอบหมายลงพื้นที่ตรวจเยี่ยมการแจกจ่ายอาหารพร้อมมอบอาหารแก่แรงงานต่างด้าวในแคมป์ก่อสร้างที่มีคำสั่งปิดตามประกาศกรุงเทพมหานครย่านจัตุจักร ซึ่งเป็นพื้นที่รับผิดชอบของสำนักงานจัดหางานกรุงเทพมหานครพื้นที่ 9 โดยแคมป์ที่มาตรวจเยี่ยมในวันนี้เป็นแคมป์ของบริษัท เวลเกรด เอ็นจิเนียริ่ง จำกัด (มหาชน) เลขที่ 44/3 ถนน กำแพงเพชร 6 แขวง ลาดยาว เขตจตุจักร กรุงเทพมหานคร มีแรงงานในแคมป์จำนวน 130 คน ซึ่งในแคมป์นี้แรงงานทั้งหมดได้รับการฉีดวัคซีนแล้ว 100%
“กรมการจัดหางานได้รับมอบหมายจากท่านรัฐมนตรีสุชาติ ให้ติดตามช่วยเหลือแรงงานต่างด้าวในแคมป์ก่อสร้างด้านอาหารอย่างใกล้ชิด ตามดำริพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ที่มีความห่วงใยสุขภาพและความเป็นอยู่ของแรงงานในแคมป์ที่ถูกปิดจากประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่34) ลงวันที่ 27 มิถุนายน 2564 เพื่อควบคุมโรคและป้องกันการแพร่ระบาดในพื้นที่จังหวัดสีแดงเข้ม ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม โดยตั้งแต่วันที่ 12 – 27 กรกฎาคม 2564 กรมการจัดหางานได้สนับสนุนค่าอาหารวันละ 1 มื้อ ทุกวันไม่เว้นวันหยุดราชการ เพื่อบรรเทาความเดือดร้อนแก่คนต่างด้าวด้านอาหาร สำหรับพื้นที่กรุงเทพมหานคร มอบหมายสำนักงานจัดหางานกรุงเทพมหานครพื้นที่ 1 - 10 รวบรวมอาหารและนำส่งแคมป์คนงานในพื้นที่รับผิดชอบ ในส่วนปริมณฑลมอบหมายสำนักงานจัดหางานจังหวัดปทุมธานี จังหวัดนนทบุรี จังหวัดสมุทรสาคร จังหวัดนครปฐม จังหวัดสมุทรปราการดูแลในพื้นที่ของตน ซึ่งที่ผ่านมาการแจกจ่ายข้าวกล่องเป็นไปตามเป้าหมายของโครงการที่เสนอต่อกรมบัญชีกลาง กระทรวงการคลัง โดยจัดทำข้าวกล่องทั้งสิ้น 1,250,000 กล่อง แบ่งแจกจ่ายในกรุงเทพมหานคร จำนวน 750,000 กล่อง และปริมณฑล จำนวน 500,000 กล่อง การดำเนินการในครั้งนี้นอกจากจะเป็นการบรรเทาความเดือดร้อนให้แรงงานในแคมป์แล้ว ยังช่วยให้ชมรมผู้ค้าหาบเร่แผงลอย สมาคมภัตตาคารไทย และผู้ประกอบการร้านอาหารบริเวณแคมป์งานที่ได้รับผลกระทบจากโควิดมีรายได้จากการสั่งซื้ออาหารเพื่อนำไปแจกจ่ายแก่แรงงานในแคมป์อีกด้วย” อธิบดีกรมการจัดหางาน กล่าว
ด้านผู้ดูแลแคมป์คนงาน กล่าวว่า ขอขอบคุณภาครัฐ นายกรัฐมนตรี และกระทรวงแรงงานที่เล็งเห็นความสำคัญแรงงานที่สร้างเศรษฐกิจ ช่วยแบ่งเบาภาระบริษัท แรงงานมีความเป็นอยู่ที่ดีขึ้นจากเดิมที่มีความตึงเครียดจากการแพร่กระจายไวรัสโควิด มีแต่ความกังวล ปัจจุบันแรงงานในแคมป์รู้วิธีป้องกัน ทำให้ความเป็นอยู่ดีขึ้น การจะก้าวพ้นวิกฤตินี้ทุกคนต้องให้ความร่วมมือเป็นทีมเวิร์คเพื่อพ้นวิกฤติ จากที่สัมผัสแรงงานมาหลายปีทั้งเมียนมา กัมพูชา ลาว ทุกคนก็ยินดีจะให้ความร่วมมือ
วันศุกร์ที่ 17 ธันวาคม 2564
วธ.เดินหน้าสร้างสังคมแห่งความสุข หนุนสร้างความรัก ความเข้าใจอันดีในครอบครัว จัดประกวดสื่อสร้างสรรค์ฯหัวข้อ“เรื่องดีๆที่บ้านฉัน” เปิดรับผลงานตั้งแต่บัดนี้จนถึง 30 ธ.ค.นี้
วธ.เดินหน้าสร้างสังคมแห่งความสุข หนุนสร้างความรัก ความเข้าใจอันดีในครอบครัว จัดประกวดสื่อสร้างสรรค์ฯหัวข้อ“เรื่องดีๆที่บ้านฉัน” เปิดรับผลงานตั้งแต่บัดนี้จนถึง 30 ธ.ค.นี้
วธ.เดินหน้าสร้างสังคมแห่งความสุข หนุนสร้างความรัก ความเข้าใจอันดีในครอบครัว จัดประกวดสื่อสร้างสรรค์ฯหัวข้อ“เรื่องดีๆที่บ้านฉัน” เปิดรับผลงานตั้งแต่บัดนี้จนถึง 30 ธ.ค.นี้
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า กระทรวงวัฒนธรรม (วธ.)
ได้ขับเคลื่อนนโยบายของนายอิทธิพล คุณปลื้ม รัฐมนตรีว่ากระทรวงวัฒนธรรม โดยมุ่งปลุกจิตสำนึกและเสริมสร้างค่านิยมเชิงบวกสู่สังคมคุณธรรมในบริบทสังคมไทยและสังคมโลก และการส่งเสริมการผลิตสื่อปลอดภัยและสร้างสรรค์พร้อมทั้งสร้างภูมิคุ้มกันทางสังคม ตามแผนพัฒนาด้านการพัฒนาสื่อปลอดภัยและสร้างสรรค์ ระยะที่ 1 (พ.ศ. 2563-2565 ) จึงได้จัดกิจกรรมประกวดสื่อสร้างสรรค์ส่งเสริมเครือข่ายครอบครัวคุณธรรมหัวข้อ “เรื่องดีๆที่บ้านฉัน” โดยเปิดรับผลงานสื่อสร้างสรรค์ ประเภททีม จำนวนทีมละ 2 คน ประกอบด้วย เด็กหรือเยาวชน และผู้ปกครอง และแบ่งการประกวดออกเป็นระดับจังหวัด กรุงเทพมหานคร และระดับประเทศ ซึ่งผลงานที่ส่งเข้าประกวดจะเป็นสื่อสร้างสรรค์ประเภทคลิปวีดิโอมีเนื้อหาสื่อถึงเรื่องดีๆ ที่บ้านฉัน ไม่จำกัดรูปแบบในการนำเสนอ มีความยาวไม่เกิน 60 วินาที เพื่อสร้างความรัก ความเข้าใจอันดีในครอบครัว ก่อให้เกิดสังคมแห่งความสุข โดยเปิดรับสมัครผลงานทั้งในส่วนกลางและส่วนภูมมิถาค ดังนี้ 1.ระดับจังหวัด สมัครและสอบถามรายละเอียดได้ที่สำนักงานวัฒนธรรมจังหวัดในพื้นที่จังหวัดที่ท่านอาศัย ตั้งแต่บัดนี้ถึง 30 ธันวาคม 2564 เวลา 16.30 น. และ 2. ส่วนกลางกรุงเทพมหานครสมัครและสอบถามรายละเอียดที่ กองเฝ้าระวังทางวัฒนธรรม สำนักงานปลัดกระทรวงวัฒนธรรม ตั้งแต่บัดนี้ถึง 30 ธันวาคม 2564 เวลา 16.30 น. และส่งผลงานผ่านทางอีเมลที่ culture.scm@gmail.com
ทั้งนี้ ผู้สนใจสอบถามข้อมูลและดูรายละเอียดเพิ่มเติมได้ที่สายด่วนวัฒนธรรม 1765 และแฟนเพจเฟซบุ๊ก กองเฝ้าระวังทางวัฒนธรรม และแฟนเพจเฟซบุ๊ก กลุ่มประชาสัมพันธ์สำนักงานปลัดกระทรวงวัฒนธรรม และสำนักงานวัฒนธรรมจังหวัดทั่วประเทศ ทั้งนี้จะนำผลงานที่ส่งเข้าประกวดมาเผยแพร่ทาง YouTube Channel ช่อง Culture Surveillance Bureau โดยจะนำจำนวนผู้กดถูกใจ (Like) มาใช้ประกอบการพิจารณาคัดเลือกรางวัล Popular Vote ที่สำคัญผู้ที่ได้รับรางวัลชนะเลิศระดับจังหวัด จะได้รับสิทธิ์เข้าร่วมการอบรมส่งเสริมศักยภาพเครือข่ายด้านการผลิตสื่อปลอดภัยและสร้างสรรค์กับกระทรวงวัฒนธรรม
ปลัดกระทรวงวัฒนธรรม กล่าวอีกว่า กิจกรรมการประกวดสื่อสร้างสรรค์ฯมีเป้าหมาย เพื่อส่งเสริมให้เกิดการสื่อสาร ความเข้าใจอันดีในครอบครัว ก่อให้เกิดความรัก ความสามัคคี ช่วยเหลือเกื้อกูลให้ครอบครัวเป็นสถาบันแรกและสถาบันหลักอย่างแท้จริงในการกล่อมเกลาคนในสังคม หรือสมาชิกในครอบครัวให้มีคุณธรรม จริยธรรม มีพฤติกรรมและค่านิยมที่ดี เป็นครอบครัวคุณธรรมนำไปสู่ชุมชน สังคมคุณธรรมที่มีความรัก สามัคคี เอื้ออาทร ก่อให้เกิดชุมชนสังคมแห่งความสุขและเป็นการส่งเสริมการผลิตและพัฒนาสื่อปลอดภัยและสร้างสรรค์ ให้สื่อได้มีบทบาทในการปลูกฝังค่านิยมและวัฒนธรรมอันดีงามของคนในสังคม
วันพฤหัสบดีที่ 3 กุมภาพันธ์ 2565
สธ. Kick Off คัดกรองมะเร็งปากมดลูกด้วยตนเอง เนื่องในวันมะเร็งโลก 4 ก.พ.นี้
กระทรวงสาธารณสุขเปิดตัวโครงการมอบชุดตรวจคัดกรองมะเร็งปากมดลูกด้วยตนเองที่บ้าน ให้กับหญิงไทยอายุ 30-60 ปี จำนวน 80,000 ชุด เริ่มวันมะเร็งโลก 4 กุมภาพันธ์ นี้ ช่วยเพิ่มการเข้าถึงการคัดกรองมะเร็งปากมดลูก ตรวจพบความผิดปกติในระยะแรกมากขึ้น
กระทรวงสาธารณสุขเปิดตัวโครงการมอบชุดตรวจคัดกรองมะเร็งปากมดลูกด้วยตนเองที่บ้าน ให้กับหญิงไทยอายุ 30-60 ปี จำนวน 80,000 ชุด เริ่มวันมะเร็งโลก 4 กุมภาพันธ์ นี้ ช่วยเพิ่มการเข้าถึงการคัดกรองมะเร็งปากมดลูก ตรวจพบความผิดปกติในระยะแรกมากขึ้น ติดต่อขอรับได้ที่สถาบันมะเร็งแห่งชาติ และโรงพยาบาลมะเร็งภูมิภาคทั้ง 7 แห่งของกรมการแพทย์
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์เนื่องในวันมะเร็งโลก ว่า โรคมะเร็งเป็นปัญหาทางสาธารณสุขที่สำคัญของหลายประเทศทั่วโลก และเป็นสาเหตุการเสียชีวิตอันดับ 1 ของประชากรไทย ในแต่ละปีมีผู้ป่วยเป็นโรคมะเร็งรายใหม่ประมาณ 140,000 คน และเสียชีวิตปีละประมาณ 84,000 คน โดยโรคมะเร็งที่พบมากในคนไทยได้แก่ มะเร็งตับ มะเร็งปอด มะเร็งเต้านม มะเร็งลำไส้ใหญ่และไส้ตรง และมะเร็งปากมดลูก ตามลำดับ ซึ่งกระทรวงสาธารณสุขตระหนักถึงความสำคัญ ได้กำหนดนโยบาย“มะเร็งรักษาได้ทุกที่”(Cancer Anywhere)ช่วยให้ผู้ป่วยมะเร็งได้รับการรักษาที่รวดเร็ว เพิ่มโอกาสรอดชีวิตได้มากขึ้นและเนื่องในวันมะเร็งโลก 4 กุมภาพันธ์ ปีนี้ กระทรวงสาธารณสุขได้เริ่มขับเคลื่อนโครงการนำร่องคัดกรองมะเร็งปากมดลูกที่บ้านด้วยตนเอง ในกลุ่มหญิงไทยอายุ 30-60 ปี ทั่วประเทศ เนื่องจากยังมีผู้หญิงจำนวนมากยังไม่เคยรับการตรวจคัดกรอง ซึ่งการตรวจต้องเดินทางไปสถานพยาบาลทำให้เสียเวลาทำงาน อาย หรือกลัวการสอดอุปกรณ์ทางช่องคลอด โครงการนี้จะสามารถรับชุดตรวจไปเก็บสิ่งส่งตรวจได้เองที่บ้าน โดยกระจายไปทุกจังหวัดจังหวัดละประมาณ 1,000 ชุด รวม 80,000 ชุด หากได้ผลดีจะผลักดันการตรวจคัดกรองด้วยวิธีนี้เข้าสู่ชุดสิทธิประโยชน์ด้านโรคมะเร็งต่อไป
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า การตรวจคัดกรองมะเร็งปากมดลูกด้วยวิธีขูดเซลจากบริเวณปากมดลูกที่เรียกว่าการทำPAP smearต้องใช้ความชำนาญของผู้ตรวจและผู้นำเซลไปดูลักษณะความผิดปกติ แต่ปัจจุบันมีการเปลี่ยนวิธีตรวจเป็นหาการติดเชื้อHPVในบริเวณช่องคลอดแทน ซึ่งทำได้ง่ายกว่าทั้งการเก็บสิ่งส่งตรวจและแปลผล ทำให้สามารถเพิ่มประสิทธิภาพของการตรวจได้มากขึ้นและตรวจพบความผิดปกติในระยะแรกมากขึ้น สำหรับชุดตรวจคัดกรองมะเร็งปากมดลูกด้วยตัวเองสามารถเก็บสิ่งส่งตรวจได้ง่ายโดยสถาบันมะเร็งแห่งชาติได้จัดทำคู่มือแนะนำวิธีการโดยละเอียด จากนั้นให้ส่งกลับไปตรวจที่โรงพยาบาล รอรับการแจ้งผลตรวจผ่านทางแอปพลิเคชั่นหรือทางไปรษณีย์ และซึ่งหากพบความผิดปกติก็สามารถเข้าสู่ระบบการตรวจวินิจฉัยและการรักษาได้ตามสิทธิโดยไม่เสียค่าใช้จ่าย โดยหลักเกณฑ์ผู้ที่สามารถขอรับชุดตรวจได้ ได้แก่ หญิงไทยอายุ 30-60 ปี และ ไม่ได้รับการตรวจคัดกรองมะเร็งปากมดลูกเกิน 5 ปี ระยะแรกติดต่อรับชุดตรวจได้ที่สถาบันมะเร็งแห่งชาติ และโรงพยาบาลมะเร็งภูมิภาคทั้ง 7 แห่งของกรมการแพทย์ ได้แก่ โรงพยาบาลมะเร็งลำปาง อุดรธานี อุบลราชธานี ลพบุรี มหาวชิราลงกรณ์ธัญบุรี ชลบุรี และ สุราษฎร์ธานี ระยะที่ 2 รับได้ที่โรงพยาบาลที่เข้าร่วมโครงการทุกจังหวัดซึ่งจะมีประกาศให้ทราบต่อไป
สำหรับผู้สนใจเข้ารับการตรวจคัดกรองมะเร็งปากมดลูกโดยแพทย์ สามารถติดต่อขอรับการตรวจได้ฟรีที่สถาบันมะเร็งแห่งชาติ โรงพยาบาลมะเร็งภูมิภาคทั้ง 7 แห่งของกรมการแพทย์ และ รพ.ของกระทรวงสาธารณสุขที่เข้าร่วมโครงการในแต่ละจังหวัด
************************************** 3 กุมภาพันธ์ 2565
วันจันทร์ที่ 9 สิงหาคม 2564
รัฐมนตรีเกษตรฯ นำทัพแก้ปัญหาการระบายสินค้าเกษตร วางแผนจัดการอย่างเป็นระบบ และมีมาตรฐานยืนยันความปลอดภัย
รัฐมนตรีเกษตรฯ นำทัพแก้ปัญหาการระบายสินค้าเกษตร วางแผนจัดการอย่างเป็นระบบ และมีมาตรฐานยืนยันความปลอดภัย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากสถานการณ์โควิด-19 ที่ส่งผลกระทบเป็นวงกว้าง กระทรวงเกษตรและสหกรณ์ในฐานะหน่วยงานที่กำกับดูแลด้านการผลิตสินค้าเกษตร จึงได้ร่วมมือกับหลายภาคส่วน ทั้งภาครัฐและภาคเอกชน อาทิ กระทรวงพาณิชย์ กระทรวงกลาโหม ไปรษณีย์ไทย สมาคมขนส่งสินค้าและโลจิสติกส์ไทย เซ็นทรัล และท็อป เป็นต้น เพื่อร่วมกันแก้ไขปัญหาให้กับพี่น้องเกษตรกร โดยเฉพาะในส่วนของระบบการขนส่งสินค้าเกษตรที่ประสบปัญหาจากสถานการณ์โควิด-19 ซึ่งได้รับความร่วมมือเป็นอย่างดี ทำให้คลี่คลายปัญหาไปได้
โดยในส่วนการกระจายสินค้าของกระทรวงเกษตรฯ ได้ดำเนินโครงการต่าง ๆ เช่น เกษตรกรแฮปปี้ ที่มีการจัดโปรโมชั่นเพื่อช่วยเกษตรกรกรชาวสวนมังคุด 14 จังหวัดภาคใต้ ซึ่งได้กระแสตอบรับเป็นอย่างดี และจะมีการช่วยเหลือผลไม้อื่น ๆ ในลำดับต่อไป อีกทั้งยังได้มอบหมายให้กรมส่งเสริมการเกษตรและกรมส่งเสริมสหกรณ์ เปิดศูนย์กระจายสินค้าทั่วประเทศ เพื่อเป็นจุดส่งสินค้าไปสู่ผู้บริโภคโดยตรง ทำให้สามารถระบายสินค้าได้เร็วยิ่งขึ้น
อย่างไรก็ตาม กระทรวงเกษตรฯ ได้มีการตั้งคณะกรรมการ เพื่อติดตามการบริหารจัดการสินค้าเกษตรอย่างเป็นระบบ รวมถึงได้มีการตรวจสอบมาตรฐานสินค้าจากหน่วยงานในสังกัด ทั้งกรมปศุสัตว์ กรมประมง กรมวิชาการเกษตร และสำนักงานมาตรฐานสินค้าเกษตรและอาหารแห่งชาติ (มกอช.) เพื่อเป็นการการันตีว่าสินค้าที่ผ่านการรับรองคุณภาพจากหน่วยงานในสังกัดกระทรวงเกษตรและสหกรณ์ มีมาตรฐาน ปลอดภัย และสามารถตรวจสอบย้อนกลับได้
วันเสาร์ที่ 27 พฤศจิกายน 2564
นายกฯ เชิญชวนคนไทยใช้สิทธิเลือกตั้ง อบต. 28 พ.ย.นี้ เลือกคนดี มีความสามารถ มาพัฒนาท้องถิ่น
รองโฆษกรัฐบาล เผย นายกฯ เชิญชวนคนไทยใช้สิทธิเลือกตั้ง อบต. 28 พ.ย.นี้ เลือกคนดี มีความสามารถ มาพัฒนาท้องถิ่น
เมื่อวันที่27พ.ย.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมเชิญชวนประชาชนออกมาใช้สิทธิเลือกตั้งสมาชิกองค์การบริหารส่วนตำบล(อบต)และนายกองค์การบริหารส่วนตำบล(นายกอบต.)ในวันอาทิตย์ที่28พ.ย.นี้ตั้งแต่เวลา08.00น.ถึง17.00น.เพื่อให้ได้คนดีมีความสามารถเข้ามาบริหารท้องถิ่นเพราะการเลือกตั้งอบต.นั้นมีความสำคัญต่อการพัฒนาท้องถิ่นอย่างมากเนื่องจากเป็นองค์กรปกครองส่วนท้องถิ่นในระดับที่มีความใกล้ชิดประชาชนมากที่สุดเข้าถึงและรับทราบปัญหาของพี่น้องประชาชนแต่พื้นที่เป็นอย่างดีอบต.จึงมีส่วนสำคัญในการผลักดันพัฒนาท้องถิ่นให้มีความเจริญก้าวหน้าต่อไป
น.ส.ไตรศุลีกล่าวว่ารัฐบาลโดยพล.อ.ประยุทธ์จันทร์โอชานายกรัฐมนตรีและรมว.กลาโหมให้ความสำคัญกับการกระจายอำนาจจากส่วนกลางสู่ท้องถิ่นเพื่อการบริหารจัดการและรวมถึงการใช้จ่ายงบประมาณที่ตรงกับความต้องการของประชาชนแต่ละพื้นที่ให้สามารถแก้ไขปัญหาตอบโจทย์ความต้องการของประชาชนได้อย่างมีประสิทธิภาพที่สุดนอกจากนี้การเลือกตั้งอบต.ไม่เพียงแต่เป็นการส่งเสริมการกระจายอำนาจเท่านั้นแต่ยังเป็นการเสริมสร้างระบอบประชาธิปไตยในระดับท้องถิ่นให้มีความมั่นคงอีกด้วย
"นายกรัฐมนตรีมีความห่วงใยขอให้ประชาชนระมัดระวังการติดเชื้อโควิด-19โดยขอให้สวมใส่หน้ากากอนามัยตลอดเวลาที่ออกไปใช้สิทธิเลือกตั้งล้างมือด้วยแอลกอฮอล์อย่างสม่ำเสมอพร้อมกันนี้ยังขอให้ประชาชนเดินทางด้วยความระมัดระวังโดยเฉพาะการเดินทางกลับภูมิลำเนาขอให้เดินทางด้วยความไม่ประมาทงดการดื่มเครื่องดื่มแอลกอฮอล์แล้วขับขี่ยานพาหนะเพื่อลดความสูญเสียที่อาจเกิดขึ้นต่อตนเองและผู้อื่น"น.ส.ไตรศุลีกล่าว
_______
วันพฤหัสบดีที่ 5 พฤษภาคม 2565
PM pleased with Ayutthaya being listed among top 50 best places to visit post-pandemic by “Forbes Advisor”
PM pleased with Ayutthaya being listed among top 50 best places to visit post-pandemic by “Forbes Advisor”
May 4, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha acknowledged and was pleased that Ayutthaya province has beenlistedby the website,“ForbesAdvisor”,as one of thetop 50bestplacestovisitpost-pandemic. He thanked the global community forappreciatingthisbeautiful and historic place. With the diversityand uniqueness of Thai tourist attractions, coupling withproperpublic healthmanagement and disease controlmeasures,the Prime Minister is confident thatmoretourists wouldsoon flock to Thailand.
According to “Forbes Advisor”,Ayutthaya is 1 of the 8 Asiancountries/cities listed, and wasthe largest city in the world in 1700s. The city is only90minutesawayfrom Bangkok, but staying the night would allow tourists to seethe temples in early morning and late afternoon, when theyare at their quietest. Other Asian citiesonthe list includeHarbin(China PRC),Bhutan,Assam(India),Lombok(Indonesia),Taipei(Taiwan),Uzbekistan, andDoha(Qatar).
The Government Spokesperson added that the Prime Minister sent moral support toofficials from all concerned agencies forefficientlyadministering the entry of foreign tourists in accordance with the current control measures, taking into account the safety of both Thais and tourists.Under the ongoing implementation of public health measures, tourism business and activitiescontinue to bepromoted and propelled forward to create revenues and employments.
วันอังคารที่ 22 มิถุนายน 2564
โฆษก ศบค. ให้ความเชื่อมั่น ศบค. พร้อมและได้กำหนดหลักเกณฑ์บริหาร Phuket Sandbox พร้อมยืนยันไทยยังคงใช้ระยะเวลา 12 สัปดาห์ เว้นระยะห่างวัคซีนแอสตร้าฯ เป็นเกณฑ์หลัก
โฆษก ศบค. ให้ความเชื่อมั่น ศบค. พร้อมและได้กำหนดหลักเกณฑ์บริหาร Phuket Sandbox พร้อมยืนยันไทยยังคงใช้ระยะเวลา 12 สัปดาห์ เว้นระยะห่างวัคซีนแอสตร้าฯ เป็นเกณฑ์หลัก
วันนี้ (22 มิถุนายน 2564) เวลา 12.30 น. ณ โถงกลาง ตึกสันติไมตรี ทำเนียบรัฐบาล นายแพทย์ ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ตอบคำถามจากสมาคมผู้ผลิตข่าวออนไลน์ซึ่งได้สอบถามถึงเงื่อนไขในการเปิดหรือปิด Phuket Sandbox อย่างไรบ้าง โฆษก ศบค. ชี้แจงว่าหลักเกณฑ์ต่าง ๆ จะขึ้นอยู่กับสถานการณ์การแพร่ระบาดเพื่อให้บริหารจัดการได้อย่างมีประสิทธิภาพ โดยหากพบสถานการณ์ใดที่มีความเสี่ยงต่อการแพร่ระบาดจะต้องมีการเปลี่ยนแปลงเชิงนโยบาย โดย ศบค. ได้จัดทำแผนรับมือ และแผนชะลอ หรือยกเลิกโครงการได้แก่
- จำนวนผู้ติดเชื้อรายใหม่มากกว่า 90 ราย/สัปดาห์
- มีลักษณะการกระจายโรคในจังหวัดทั้ง 3 อำเภอ และมากกว่า 6 ตำบล
- มีการระบาดเกิน 3 คลัสเตอร์ หรือมีการระบาดในวงกว้าง หาสาเหตุของความเชื่อมโยงไม่ได้
- ความพร้อมในการรองรับผู้ป่วย มีผู้ติดเชื้อครองเตียง ตั้งแต่ร้อยละ 80 ของศักยภาพของจังหวัด
- มีการพบการระบาดของเชื้อกลายพันธุ์แบบวงกว้าง ควบคุมไม่ได้
และ ได้กำหนดมาตรการในการรับมือซึ่งสามารถเปลี่ยนแปลงได้ใน 4 ระดับ ดังนี้ 1ปรับลดกิจกรรม 2.Sealed route 3.Hotel Quarantine 4.ทบทวนยุติ Phuket Sandbox
ทั้งนี้ รวมไปถึงกรณีในเกาะสมุย เกาะพะงัน เกาะเต่า หากเกิดการระบาดจนเกินศักยภาพในการรองรับของโรงพยาบาลเกาะสมุย จะดำเนินการตามแผนบริหารความเสี่ยงที่วางไว้
ในโอกาสนี้ โฆษก ศบค. ได้ตอบคำถามเกี่ยวกับการเว้นระยะห่างในการรับวัคซีนแอสตร้าเซเนก้าระหว่างเข็ม 1 กับ เข็ม 2 ดังนี้ ตามมาตรฐานระยะห่างของการรับวัคซีน2เข็มอยู่ที่ 12 สัปดาห์ ซึ่งประเทศไทยยังยึดถือในตัวเลข 12 สัปดาห์ ส่วนกรณีระยะห่าง 16 สัปดาห์ เป็นการอ้างอิงจากผลความรู้ การวิจัยใหม่ๆ เชิงวิชาการ ว่าแม้จะยืดไปถึง 16 สัปดาห์ ภูมิคุ้มกันก็ยังไปถึง อย่างไรก็ตามขอยืนยันว่า ไทยยังคงใช้การเว้นระยะเวลา 12 สัปดาห์เป็นเกณฑ์หลัก โดยหากได้รับวันนัดอยู่ใน 12 สัปดาห์ก็ถือว่าปกติ แต่หากมีเหตุขัดข้อง เจ็บป่วย หรืออาจมีสถานการณ์เรื่องการบริหารวัคซีน ก็สามารถเลื่อนไปถึง 16 สัปดาห์ได้ โดยต้องอยู่ในดุลพินิจของแพทย์ โอกาสนี้ โฆษก ศบค. ยังเน้นย้ำให้ทุกฝ่ายมีส่วนร่วมในการช่วยกันในทุกๆ ทาง ทั้งในเชิงของการปฏิบัติ เชิงของการดูแลส่วนตัวและส่วนรวม เพื่อให้ผ่านความยากลำบากในสถานการณ์นี้ไปด้วยกัน
วันศุกร์ที่ 25 กุมภาพันธ์ 2565
กรมทางหลวงเร่งดำเนินโครงการก่อสร้างขยายทางหลวงหมายเลข 202 ช่วงจังหวัดยโสธร -  บ้านน้ำปลีก จังหวัดอำนาจเจริญ
ระดับถนนปลอดภัย กระจายความเจริญสู่ภูมิภาค เชื่อมเส้นทางกลุ่มจังหวัดอีสานสู่ประตูการค้าอินโดจีน คืบหน้า 95% คาดแล้วเสร็จเดือนเมษายน 2565
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบให้กรมทางหลวง (ทล.) ขับเคลื่อนพัฒนาโครงข่ายทางหลวง เพื่อเพิ่มประสิทธิภาพการคมนาคมและเสริมศักยภาพกระจายความเจริญด้านเศรษฐกิจในภาคตะวันออกเฉียงเหนือ พร้อมเร่งให้ดำเนินโครงการก่อสร้างขยายทางหลวงหมายเลข 202 สายยโสธร - อำนาจเจริญ ตอนยโสธร - บ้านน้ำปลีก จังหวัดอำนาจเจริญ ระยะทาง 32.79 กิโลเมตร ให้แล้วเสร็จในปี 2565 รองรับการเป็น “ศูนย์กลางเศรษฐกิจของอนุภูมิภาคลุ่มแม่น้ำโขง” ตามแนวคิดการเป็นฐานการผลิตของประเทศที่เป็นมิตรกับสิ่งแวดล้อม เป็นประตูเชื่อมโยงประเทศเพื่อนบ้านเพื่อสร้างโอกาสในการเพิ่มขีดความสามารถในการแข่งขันและยกระดับคุณภาพชีวิตประชาชน
ทล. โดยสำนักก่อสร้างทางที่ 2 จึงเร่งดำเนินโครงการก่อสร้างทางหลวงสายดังกล่าวระหว่าง กม. ที่ 267+630 - 300+423 ระยะทางรวม 32.78 กิโลเมตร โดยจุดเริ่มต้นโครงการอยู่ในพื้นที่ตำบลตาดทอง อำเภอเมือง จังหวัดยโสธร สิ้นสุดที่บ้านน้ำปลีก ตำบลน้ำปลีก อำเภอเมือง จังหวัดอำนาจเจริญ แบ่งการก่อสร้างเป็น 2 ตอน ตอนที่ 1 ระหว่าง กม. ที่ 267+630 - 283+980 ระยะทาง 16.35 กิโลเมตร และตอนที่ 2 ระหว่าง กม. ที่ 283+980 - 300+423 ระยะทางรวม 16.43 กิโลเมตร โดยขยายจาก 2 ช่องจราจรเป็นมาตรฐานทาง ชั้นพิเศษขนาด 4 ช่องจราจร (ไปกลับข้างละ 2 ช่องจราจร) คันทางเดิม 10 เมตร ขยายเป็น 24.10 เมตร ผิวทางเป็นแอสฟัลท์คอนกรีต ช่องจราจรกว้างช่องละ 3.50 เมตร ไหล่ทางด้านนอกกว้าง 2.50 เมตร ไหล่ทางด้านในกว้าง 2.50 เมตร มีเกาะกลางแบบเป็นราวหรือกำแพงกั้น (Barrier Median) รวมงานก่อสร้างสะพานคอนกรีตข้ามคลองอีก 9 แห่ง และก่อสร้างศาลาทางหลวงในบริเวณสองข้างทางเพื่ออำนวยความสะดวกให้กับประชาชน จำนวน 45 แห่ง พร้อมติดตั้งไฟฟ้าแสงสว่างตลอดเส้นทาง งบประมาณรวม 1,271 ล้านบาท ปัจจุบันการก่อสร้างคืบหน้าประมาณ 95% คาดว่าจะก่อสร้างจะแล้วเสร็จประมาณเดือนเมษายน 2565 โดย ทล. เปิดให้บริการบางส่วน เพื่ออำนวยความสะดวกแก่ประชาชนไปแล้ว ระยะทาง 16.35 กิโลเมตร
ทั้งนี้ ทางหลวงหมายเลข 202 สายชัยภูมิ - เขมราฐ เป็นทางหลวงแผ่นดินแนวตะวันตก - ตะวันออก มีระยะทางตลอดทั้งสาย 392.32 กิโลเมตร ซึ่งเป็นสายสำคัญผ่านจังหวัดต่าง ๆ ได้แก่ จังหวัดชัยภูมิ นครราชสีมา บุรีรัมย์ มหาสารคาม ร้อยเอ็ด ยโสธร อำนาจเจริญ และอุบลราชธานี มีพื้นที่ติดกับสาธารณรัฐประชาธิปไตยประชาชนลาวและประเทศกัมพูชา มีจุดผ่านแดนถาวรและจุดผ่อนปรนรวม 9 แห่ง ส่งผลให้เป็นศูนย์กลางเชื่อมโยงสู่ภูมิภาคอินโดจีน หากโครงการดังกล่าวแล้วเสร็จจะช่วยยกระดับความปลอดภัยในการเดินทาง แก้ไขปัญหาการจราจร เติมเต็มโครงข่ายคมนาคมขนส่งในพื้นที่ภาคตะวันออกเฉียงเหนือไปยังประเทศเพื่อนบ้าน ได้อย่างสะดวก รวดเร็ว ปลอดภัย สนับสนุนการท่องเที่ยวและการค้าชายแดน ช่วยกระจายความเจริญทางด้านเศรษฐกิจในภูมิภาคตามแผนพัฒนาจังหวัดและแผนพัฒนากลุ่มจังหวัดภาคตะวันออกเฉียงเหนือตอนล่างให้เกิดการพัฒนาอย่างยั่งยืนตามนโยบายรัฐบาลและรัฐมนตรีว่าการกระทรวงคมนาคม
วันอังคารที่ 23 สิงหาคม 2565
สนามบินสมุย ได้รับใบรับรองการดำเนินงานสนามบินสาธารณะจาก กพท.
ในวันที่ 22 สิงหาคม 2565 ณ ห้องประชุมอู่ตะเภา  กพท.
สำนักงานการบินพลเรือนแห่งประเทศไทย (กพท.) กระทรวงคมนาคมโดยนายสุทธิพงษ์ คงพูล ผู้อำนวยการกพท. มอบใบรับรองการดำเนินงานสนามบินสาธารณะของสนามบินสมุย ให้บริษัท การบินกรุงเทพ จำกัด (มหาชน) โดยมีนายพุฒิพงศ์ ปราสาททองโอสถ กรรมการผู้อำนวยการใหญ่
บริษัท การบินกรุงเทพ จำกัด (มหาชน) เป็นผู้รับมอบใบรับรองฯ ในวันที่ 22 สิงหาคม 2565 ณ ห้องประชุมอู่ตะเภา สำนักงานการบินพลเรือนแห่งประเทศไทย
ใบรับรองการดำเนินงานสนามบินสาธารณะ (Public Aerodrome Aerodrome Operating Certificate: PAOC) จากสำนักงานการบินพลเรือนแห่งประเทศไทยเป็นเอกสารที่ออกให้กับเจ้าของหรือผู้ดำเนินการสนามบินที่ได้รับอนุญาตในการเปิดให้ บริการแก่สาธารณะ สามารถยืนยันได้ถึงมาตรฐานความปลอดภัยของสนามบินสมุย ซึ่งเป็นสนามบินสาธารณะแห่งที่สามและสนามบินนานาชาติ แห่งที่สองที่ได้รับมอบใบรับรองนี้ภายหลังการจัดตั้งสำนักงานการบินพลเรือนแห่งประเทศไทย โดยเป็นการพิจารณาด้วยกระบวนการตามมาตรฐานสากล
วันศุกร์ที่ 13 สิงหาคม 2564
พม. เปิดช่องทางออนไลน์ ยื่นขอรับเงินสงเคราะห์ฯ ช่วยเหลือผู้ประสบปัญหาความเดือดร้อนทางสังคม ในสถานการณ์โควิด-19
พม. เปิดช่องทางออนไลน์ ยื่นขอรับเงินสงเคราะห์ฯ ช่วยเหลือผู้ประสบปัญหาความเดือดร้อนทางสังคมในสถานการณ์โควิด-19
เมื่อวันที่10 ส.ค. 64เวลา 16.00 น. ณ กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กทม. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวง พม. พร้อมด้วยนางสาวซาราห์ บินเย๊าะห์ รองอธิบดีกรมพัฒนาสังคมและสวัสดิการ (รองอธิบดี พส.) ในฐานะโฆษก พส. ร่วมเปิดเผยเกี่ยวกับการยื่นขอรับบริการเงินช่วยเหลือแบบออนไลน์ (E-Service) ซึ่งเป็นเงินสงเคราะห์ครอบครัวผู้มีรายได้น้อยและผู้ไร้ที่พึ่ง ผ่านการยื่นคำร้องในระบบ ยื่นคำขอรับบริการ ในเว็บไซต์ www.dsdwservice.dsdw.go.th/Petitions/Petition
นายอนุกูล กล่าวว่า เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ส่งผลให้ประชาชนทุกกล่มเป้าหมายได้รับผลกระทบทั้งด้านเศรษฐกิจและสังคมเป็นวงกว้างทั่วประเทศ และมีแนวโน้มเพิ่มมากขึ้น ทั้งนี้ กระทรวงการพัฒนาสังคมและความมั่นคงของมนุษย์ (พม.) มีภารกิจสำคัญในการช่วยเหลือดูแลกลุ่มเป้าหมายที่ประสบปัญหาความเดือดร้อนทางสังคม ซึ่งกรมพัฒนาสังคมและสวัสดิการ (พส.) ได้มีนโยบายเปิดช่องทางการช่วยเหลือแบบออนไลน์ (E-Service) เพิ่มเติมเพื่ออำนวยความสะดวกและการให้บริการด้วยความรวดเร็วแก่กลุ่มเป้าหมายในช่วงสถานการณ์โรคโควิด-19 ซึ่งจากเดิมที่จะต้องเดินทางเข้าไปขอความช่วยเหลือด้วยตนเองที่หน่วยงานของกระทรวง พม. ทั้งในส่วนกลางและต่างจังหวัดทั่วประเทศ สำหรับผู้ขอรับเงินสงเคราะห์ครอบครัวผู้มีรายได้น้อยและผู้ไร้ที่พึ่งแบบออนไลน์ (E-Service) สามารถยื่นคำร้องในระบบยื่นคำขอรับบริการ ในเว็บไซต์ www.dsdwservice.dsdw.go.th/Petitions/Petition โดยมีคุณสมบัติเป็นผู้ที่ประสบปัญหาความเดือดร้อน ครอบครัวผู้มีรายได้น้อย ด้วยเหตุที่หัวหน้าครอบครัวเสียชีวิต ทอดทิ้ง สาบสูญ หรือต้องโทษจำคุก เจ็บป่วยเรื้อรัง หรือพิการไม่สามารถประกอบอาชีพได้ ประสบปัญหายากลำบากไม่สามารถดูแลครอบครัวได้ และคนไร้ที่พึ่ง ตามระเบียบกรมพัฒนาสังคมและสวัสดิการ ว่าด้วยการสงเคราะห์ครอบครัวผู้มีรายได้น้อยและผู้ไร้ที่พึ่ง พ.ศ. 2552 โดยให้ความช่วยเหลือครอบครัวละไม่เกิน 3,000 บาท ซึ่งหลักเกณฑ์การช่วยเหลือขึ้นอยู่กับการวินิจฉัยของนักสังคมสงเคราะห์ หรือเจ้าหน้าที่ซึ่งได้รับมอบหมาย
นางสาวซาราห์ กล่าวเพิ่มเติมว่า เมื่อกระทรวง พม. โดย พส. ได้รับข้อมูลของผู้ขอรับเงินสงเคราะห์ฯ ในระบบ ยื่นคำขอรับบริการ ทางเจ้าหน้าที่ พส. จะโทรกลับเพื่อติดต่อสอบถาม และนัดหมายวันลงพื้นที่เยี่ยมบ้าน จากนั้น เจ้าหน้าที่จะลงพื้นที่เยี่ยมบ้านตามหลักและกระบวนการสังคมสงเคราะห์ เพื่อตรวจสอบข้อมูลและข้อเท็จจริงตามที่กรอกไว้ในระบบ และสุดท้าย จะมีการพิจารณาคุณสมบัติของผู้ขอรับเงินสงเคราะห์ฯ ว่าเป็นไปตามระเบียบกรมพัฒนาสังคมและสวัสดิการ ว่าด้วยการสงเคราะห์ครอบครัวผู้มีรายได้น้อยและผู้ไร้ที่พึ่ง พ.ศ. 2552 โดย พส. จะโอนเงินเข้าบัญชีของผู้ขอรับเงินสงเคราะห์ โดยเร็วที่สุด ผ่านระบบ Krungthai Corporate Online
วันเสาร์ที่ 9 ตุลาคม 2564
รมว.เกษตรฯ เยี่ยมชมแปลงใหญ่แพะ จ.อำนาจเจริญ
รมว.เกษตรฯ เยี่ยมชมแปลงใหญ่แพะ จ.อำนาจเจริญ สนับสนุนเป็นศูนย์กลางการเรียนรู้ของชุมชนและผู้ที่สนใจ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ตรวจเยี่ยมการขับเคลื่อนนโยบาย "เกษตรผลิต พาณิชย์ตลาด" ภายใต้ยุทธศาสตร์ตลาดนำการผลิตของสินค้าปศุสัตว์จังหวัดอำนาจเจริญ ณ แปลงใหญ่แพะ ม.7 ต.นาป่าแซง อ.ปทุมราชวงศา จ.อำนาจเจริญ ซึ่งเป็นการรวมกลุ่มขึ้นทะเบียนในโครงการส่งเสริมการเกษตรแบบแปลงใหญ่ด้านปศุสัตว์ มีสมาชิกที่เป็นเกษตรกรต้นแบบที่ประสบความสำเร็จในการเลี้ยงแพะ จนสามารถเป็นศูนย์กลางการเรียนรู้ของชุมชนและผู้ที่สนใจ อีกทั้งยังสามารถจำหน่ายแพะทั้งในและต่างประเทศได้ 12 ครั้ง/ปี ปริมาณครั้งละ 300 - 400 ตัว/ครั้ง ในราคา กก.ละ 100 - 150 บาท
ทั้งนี้ ในส่วนของกระทรวงเกษตรและสหกรณ์ ทางกรมปศุสัตว์ได้สนับสนุนส่งเสริมด้านวิชาการในการเลี้ยงแพะ การจัดการฟาร์ม การแปรรูปและการตลาด โรคระบาดและการบริการในการตรวจโรค การยกระดับฟาร์มให้ได้รับมาตรฐาน และให้การสนับสนุนปัจจัยการผลิตด้วย
"กระทรวงเกษตรฯ พร้อมให้การสนับสนุนทั้งในด้านวิชาการ และปัจจัยการผลิต รวมถึงส่งเสริมในเรื่องของการตลาด โดยร่วมมือกับกระทรวงพาณิชย์ในการหาช่องทางตลาดทั้งในและต่างประเทศ อย่างไรก็ตาม เกษตรกรจะต้องมีการเชื่อมโยงเครือข่ายและยกระดับการผลิตทั้งด้านคุณภาพและปริมาณให้สอดคล้องกับความต้องการของตลาดต่อไป" ดร.เฉลิมชัย กล่าว
กิจกรรมของกลุ่มแปลงใหญ่แพะ มีสมาชิกเริ่มต้นในปี 2560 จำนวน 35 ราย พื้นที่ดำเนินการ 300 ไร่ จำนวนแพะเริ่มต้นในปี 2560 มีจำนวน 500 ตัว ในปัจจุบันมีแพะจำนวนทั้งสิ้น 3,100 ตัว แบ่งออกเป็นแม่พันธุ์ 2,500 ตัว พ่อพันธุ์ 100 ตัว แพะลูกขุน 500 ตัว ซึ่งส่วนใหญ่เป็นแพะพันธุ์ลูกผสมบอร์ โดยมีฟาร์มเครือข่ายผู้เลี้ยงแพะในจังหวัดอำนาจเจริญจำนวน 50 ฟาร์ม และฟาร์มเครือข่ายนอกจังหวัดอำนาจเจริญจำนวน 5 ฟาร์ม ซึ่งเป็นจังหวัดพื้นที่ใกล้เคียง ในด้านการตลาด ทางกลุ่มได้มีการจำหน่ายแพะในประเทศ ได้แก่ จังหวัดประจวบคีรีขันธ์ จังหวัดเพชรบุรี และมีการจำหน่ายไปยังประเทศเวียดนาม ลาว มาเลเซีย โดยมีพ่อค้ามารับถึงหน้าฟาร์ม มีปริมาณการจำหน่ายอยู่ที่ 4,500 ตัวต่อปี ในด้านผลิตภัณฑ์และการแปรรูป ได้มีการนำเทคโนโลยี เครื่องมือเครื่องจักรกล เข้ามาใช้ในการผลิตเพื่อสร้างมูลค่าเพิ่มได้แก่ การทำส้มแพะ แพะฮ้องเต้ แพะหยอง
เป็นต้น โดยช่องทางการจำหน่าย มีการจำหน่ายที่หน้าฟาร์ม การออกงานแสดงสินค้าของหน่วยงานต่างๆ ทั้งจำหน่ายผ่านทางแอพพิเคชั่น เพจ เฟสบุ๊ค นอกจากนี้กลุ่มแปลงใหญ่แพะ ได้มีการใช้เทคโนโลยีการผสมเทียมแพะ เข้ามาปรับปรุงพันธุ์ให้กับสมาชิก และยังเป็นเครือข่ายสัตว์พันธุ์ดีของกรมปศุสัตว์
อนึ่ง กลุ่มแปลงใหญ่แพะได้เข้าร่วมโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ภายใต้แผนฟื้นฟูเศรษฐกิจและสังคมที่ได้รับผลกระทบจากการแพร่ระบาดของเชื้อไวรัสโควิด – 19 โดยได้รับอุดหนุนเป็นจำนวนเงิน 3 ล้านบาท โดยในวันนี้ได้จัดพิธีมอบวัสดุและเครื่องจักรกลการเกษตรให้แก่ตัวแทนเกษตรกร ที่เข้าร่วมโครงการฯ อาทิ อาหารสัตว์ หญ้าแห้ง รถแทรกเตอร์ รถเกี่ยวข้าว รถตัก รถบรรทุกพืชผล เป็นต้น
วันพุธที่ 6 ตุลาคม 2564
นายก ห่วง นายจ้าง ผู้ประกันตน เร่งเยียวยาไปแล้วกว่าแสนล้านบาท
นายกรัฐมนตรี มีข้อสั่งการให้กระทรวงแรวงาน โดยสำนักงานประกันสังคม ดำเนินการโครงการเยียวยานายจ้าง ผู้ประกันตนมาตรา 33 มาตรา 39 และมาตรา 40
เมื่อวันที่ 6 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการจ่ายเงินเยียวยาแรงงานและผู้ประกอบการจากรัฐบาลใน 29 จังหวัดพื้นที่สีแดงเข้ม ได้แก่ กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร ปัตตานี ยะลา นราธิวาส สงขลา ชลบุรี ฉะเชิงเทรา พระนครศรีอยุธยา กาญจนบุรี สมุทรสงคราม สุพรรณบุรี เพชรบุรี ประจวบคีรีขันธ์ ราชบุรี อ่างทอง นครนายก ปราจีนบุรี ลพบุรี ระยอง สิงห์บุรี สระบุรี นครราชสีมา เพชรบูรณ์ และตาก เพื่อควบคุมการแพร่ระบาดของโควิด -19 ตามมาตรการของ ศบค.นั้นว่า ท่านนายกรัฐมนตรี และรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานและผู้ประกอบการที่ได้รับผลกนะทบจากโควิด -19 จึงได้มีข้อสั่งการให้กระทรวงแรวงาน โดยสำนักงานประกันสังคม ดำเนินการโครงการเยียวยานายจ้าง ผู้ประกันตนมาตรา 33 มาตรา 39 และมาตรา 40 ซึ่งตั้งแต่ช่วงต้น ถึง 28 กันยายน 2564 กระทรวงแรงงาน โดยสำนักงานประกันสังคม (สปส.) ได้โอนเงินเข้าบัญชีพร้อมเพย์ที่ผูกกับเลขบัตรประชาชน เพื่อให้ความช่วยเหลือนายจ้าง และผู้ประกันตนทั้ง 3 มาตรา ให้แก่นายจ้างกว่า 165,000 ราย เป็นเงินกว่า 12,700 ล้านบาท ผู้ประกันตน ม.33,39 และ 40 จำนวนกว่า 12 ล้านคน เป็นเงินกว่า 88,700 ล้านบาท เกิดเม็ดเงินเข้าสู่ระบบเศรษฐกิจกว่า 1 แสนล้านบาท
นายสุชาติ กล่าวต่อว่า ท่านนายกรัฐมนตรี ได้กำชับให้กระทรวงแรงงานเร่งจ่ายเยียวยาสำหรับกลุ่มตกค้าง ผมจึงได้สั่งการให้สำนักงานประกันสังคมเร่งประชาสัมพันธ์ ไปยังผู้ประกันตน ที่ตกหล่นในการโอนเงิน หากเช็คแล้วว่าเงินยังไม่เข้าบัญชี ให้รีบไปติดต่อธนาคารด่วน ท่านที่ยังไม่ผูกพร้อมเพย์เลขบัตรประชาชน ให้รีบไปดำเนินการผูกบัญชีพร้อมเพย์เลขบัตรประชาชน หรือเปลี่ยนจากพร้อมเพย์เบอร์โทรศัพท์เป็นพร้อมเพย์เลขบัตรประชาชน ท่านที่ไม่ได้รับเงินโอนเนื่องจากสาเหตุอื่น ๆ เช่น บัญชีปิด หรือยังไม่เปิดบัญชี ก็ให้รีบไปติดต่อธนาคาร และดำเนินการให้แล้วเสร็จโดยเร็ว ทั้งนี้ นายจ้างและผู้ประกันตน ตรวจสอบข้อมูลได้ที่ https://www.sso.go.th/eform_news/ เพื่อให้ได้รับสิทธิประโยชน์การเยียวยาจากรัฐบาลโดยเร็ว
วันอาทิตย์ที่ 8 พฤษภาคม 2565
ครม. เคาะ (ร่าง) แผนพัฒนาเศรษฐกิจและสังคมแห่งชาติ ฉบับที่ 13 (ปี 66 - 70) เดินหน้า 13 หมุดหมายการพัฒนา พลิกโฉมประเทศสู่ “สังคมก้าวหน้า เศรษฐกิจสร้างมูลค่าอย่างยั่งยืน”
......
ที่ประชุม ครม. (3 พ.ค. 65) เห็นชอบร่างแผนพัฒนาเศรษฐกิจและสังคมแห่งชาติ ฉบับที่ 13 สำหรับปี 2566 – 2570 โดยเป็นการกำหนดทิศทางการพัฒนาประเทศในระยะ 5 ปีถัดไป ให้มีความมั่นคง มั่งคั่ง ยั่งยืน เป็นประเทศพัฒนาแล้วตามหลักปรัชญาของเศรษฐกิจพอเพียง การพัฒนาอย่างยั่งยืนของสหประชาชาติ และการพัฒนาเศรษฐกิจ BCG เพื่อพลิกโฉมประเทศสู่ “สังคมก้าวหน้า เศรษฐกิจสร้างมูลค่าอย่างยั่งยืน”
.
เป้าหมายหลักของการพัฒนามี 5 ประการ ได้แก่ การปรับโครงสร้างการผลิตสู่เศรษฐกิจฐานนวัตกรรม/ การพัฒนาคนสำหรับโลกยุคใหม่/ การมุ่งสู่สังคมแห่งโอกาสและความเป็นธรรม/ การเปลี่ยนผ่านการผลิตและบริโภคไปสู่ความยั่งยืน/ การเสริมสร้างความสามารถของประเทศในการรับมือกับความเสี่ยงและการเปลี่ยนแปลงภายใต้บริบทโลกใหม่
.
13 หมุดหมายการพัฒนาตามแผนพัฒนาฯ ฉบับที่ 13 นี้ แบ่งเป็น 4 มิติ ได้แก่
-มิติภาคการผลิตและบริการเป้าหมาย
-มิติโอกาสและความเสมอภาคทางเศรษฐกิจและสังคม
-มิติความยั่งยืนของทรัพยากรธรรมชาติและสิ่งแวดล้อม
-มิติปัจจัยผลักดันการพลิกโฉมประเทศ
.
หลังจากนี้ สำนักงานสภาพัฒนาการเศรษฐกิจและสังคมแห่งชาติ (สศช.) จะเสนอร่างแผนพัฒนาฯ ฉบับที่ 13 ต่อรัฐสภาเพื่อทราบ ก่อนกราบเรียนนายกรัฐมนตรี เพื่อนำขึ้นทูลเกล้าฯ ถวาย เพื่อทรงมีพระบรมราชโองการให้ใช้แผนพัฒนาเศรษฐกิจและสังคมแห่งชาติต่อไป
.
อ่านเพิ่มเติม คลิก https://www.thaigov.go.th/news/contents/details/54183
#ไทยคู่ฟ้า #ร่วมต้านโควิด19
-------------------
วันอังคารที่ 15 มิถุนายน 2564
ไอแบงก์ให้โอกาสช่วยลูกหนี้ที่ค้างชำระมากกว่า 90 วัน
ไอแบงก์เดินหน้าช่วยลูกหนี้ที่ค้างชำระมากกว่า 90 วัน กลุ่มสินเชื่ออุปโภค บริโภคและสินเชื่อธุรกิจ SMEs ที่ได้รับผลกระทบทั้งจากภาวะเศรษฐกิจและจากการแพร่ระบาดของโควิด–19
ธนาคารอิสลามแห่งประเทศไทย (ไอแบงก์) เดินหน้าช่วยลูกหนี้ที่ค้างชำระมากกว่า 90 วัน (NPF : Non-Performing Financing) กลุ่มสินเชื่ออุปโภค บริโภคและสินเชื่อธุรกิจ SMEs ที่ได้รับผลกระทบทั้งจากภาวะเศรษฐกิจและจากการแพร่ระบาดของโควิด–19 โดยสามารถเลือกแนวทางความช่วยเหลือ 3 แนวทาง
ไอแบงก์ ยังคงออกมาตรการให้ความช่วยเหลือลูกหนี้อย่างต่อเนื่อง โดยล่าสุดได้ออกมาตรการให้ความช่วยเหลือลูกหนี้ที่ค้างชำระมากกว่า 90 วัน เพื่อเปิดโอกาสให้ลูกหนี้ได้เข้ามาเจรจาปรับโครงสร้างหนี้ สำหรับลูกหนี้กลุ่มสินเชื่ออุปโภค บริโภคแบบมีหลักประกัน สินเชื่ออเนกประสงค์แบบไม่มีหลักประกัน และสินเชื่อ SMEs ที่มีเงินต้นคงเหลือไม่เกิน 20 ล้านบาท ซึ่งมีแนวทางในการให้ความช่วยเหลือเพื่อบรรเทาความเดือดร้อนให้กับลูกหนี้โดยการลดภาระการผ่อนชำระรายเดือน ดังนี้
1. แนวทางที่ 1 ชําระกําไรรายเดือน 50% ระยะเวลา 6 เดือน
2. แนวทางที่ 2 ชําระกําไรรายเดือน 75% ระยะเวลา 9 เดือน
3. แนวทางที่ 3 ชําระกําไรรายเดือน 100% ระยะเวลา 12 เดือน ลดอัตรากําไร 0.50% นาน 12 เดือน
ทั้งนี้ลูกหนี้สามารถเลือกแนวทางความช่วยเหลือได้แนวทางใดแนวทางหนึ่ง ซึ่งลูกหนี้ที่สนใจสามารถติดต่อสอบถามเจ้าหน้าที่สินเชื่อที่ดูแลบัญชีของท่านได้ตั้งแต่วันนี้ – 30 กันยายน 2564 หรือสอบถามรายละเอียดเพิ่มเติม ได้ที่ ibank Call Center 1302
วันจันทร์ที่ 26 กรกฎาคม 2564
ก.แรงงาน แจง โชว์เฟอร์แท็กซี่สามารถสมัคร ม.40 ได้ ช่วยมีเงินออม มีหลักประกันความมั่นคง
โฆษกกระทรวงแรงงาน แจง กรณี “ผู้ประกอบการแท็กซี่จอดรถประท้วง ขอเร่งช่วยพักหนี้ เยียวโควิด-19" สามารถสมัคร ม.40 ได้ ช่วยมีเงินออม มีหลักประกันความมั่นคง
เมื่อวันที่ 26 กรกฎาคม 2564 นายประทีป ทรงลำยอง โฆษกกระทรวงแรงงาน กล่าวว่า จากการปรากฏข่าวสารในสื่อสังคมออนไลน์ กรณี “ผู้ประกอบการแท็กซี่จอดรถประท้วง ขอเร่งช่วยพักหนี้ เยียวโควิด-19 จากที่มาข่าว : ไทยรัฐออนไลน์ https://www.thairath.co.th/news/politic/2149333?utm_source=PANORAMA_TOPIC นั้น ในเรื่องนี้ กระทรวงแรงงาน ขอชี้แจงในส่วนที่เกี่ยวข้องว่า กรณีที่ขอให้คนขับแท็กซี่สามารถเข้าสู่มาตรา 40 ของกฎหมายแรงงาน กระทรวงแรงงาน โดยสำนักงานประกันสังคมได้มีการประชาสัมพันธ์ให้กลุ่มคนทั่วไปที่มีอายุตั้งแต่ 15-65 ปีบริบูรณ์ ประกอบอาชีพอิสระให้สมัครเป็นผู้ประกันตนมาตรา 40 อยู่ตลอดเวลา และมีการรับสมัครเครือข่าย เพื่อเป็นตัวแทนสำนักงานประกันสังคมในการรับสมัครผู้ประกันตนมาตรา 40 และสร้างความรับรู้ ความเข้าใจให้แก่บุคคลทั่วไปทราบถึงสิทธิประโยชน์ของผู้ประกันตนมาตรา 40 ซึ่งผู้ประกันตนมาตรา 40 คือ บุคคลทั่วไปที่ไม่เป็นผู้ประกันตนมาตรา 33 มาตรา 39 ไม่เป็นข้าราชการหรือรัฐวิสาหกิจบุคคลประกอบอาชีพอิสระ เช่น พ่อค้า แม่ค้า แท็กซี่ มอเตอร์ไซค์รับจ้าง เกษตรกร ที่มีอายุตั้งแต่ 15-65 ปีบริบูรณ์ สามารถสมัครเป็นผู้ประกันตนมาตรา 40 ได้ ดังนั้นบุคคลที่ประกอบอาชีพแท็กซี่สามารถสมัครเป็นผู้ประกันตนมาตรา 40 ได้เช่นกัน
นายประทีป กล่าวต่อว่า แท็กซี่หรือผู้ประกอบอาชีพอิสระท่านใดที่ต้องการเข้าสู่มาตรา 40 สามารถสมัครได้ตามช่องทางการสมัคร ดังนี้ เว็บไซต์สำนักงานประกันสังคม www.sso.go.th เคาน์เตอร์เซอร์วิส ได้แก่ เซเว่นอีเลฟเว่น บิ๊กซี ธนาคาร ธกส.สายด่วน 1506 และเครือข่ายประกันสังคม ส่วนการชำระเงิน และสิทธิประโยชน์ของผู้ประกันตนมาตรา 40 มี 3 ทางเลือก ดังนี้ ทางเลือกที่ 1 จ่ายเงินสมทบ 70 บาท/เดือน คุ้มครอง 3 กรณี คือ กรณีประสบอันตรายหรือเจ็บป่วยรับเงินทดแทนการขาดรายได้ กรณีทุพพลภาพ กรณีตาย ทางเลือกที่ 2 จ่ายเงินสมทบ 100 บาท/เดือน คุ้มครอง 4 กรณี คือ กรณีประสบอันตรายหรือเจ็บป่วยรับเงินทดแทนการขาดรายได้ กรณีทุพพลภาพ กรณีตาย และกรณีชราภาพ และทางเลือกที่ 3 จ่ายเงินสมทบ 300 บาท/เดือน คุ้มครอง 5 กรณี คือ กรณีประสบอันตรายหรือเจ็บป่วยรับเงินทดแทนการขาดรายได้ กรณีทุพพลภาพ กรณีตาย กรณีชราภาพ และกรณีสงเคราะห์บุตร ทั้งนี้ ผู้ประกันตนที่ต้องการเปลี่ยนแปลงทางเลือกความคุ้มครองสามารถเปลี่ยนแปลงได้ปีละ 1 ครั้ง โดยยื่นความประสงค์เปลี่ยนแปลงทางเลือกกับสำนักงานประกันสังคมและจะมีผลในการเปลี่ยนแปลงทางเลือกใหม่ในเดือนถัดไป
“รัฐบาล โดยท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา และกระทรวงแรงงาน โดยท่านสุชาติ ชมกลิ่น รมว.แรงงาน มีความห่วงใยผู้ประกอบอาชีพอิสระทุกคน ทุกกลุ่ม จึงต้องการให้สมัครมาตรา 40 เพื่อจะได้มีหลักประกันทางสังคม มีเงินออมในระยะยาวเป็นการสร้างความมั่นคงในชีวิต” โฆษกกระทรวงแรงงาน กล่าวในตอนท้าย
วันพฤหัสบดีที่ 5 พฤษภาคม 2565
มาแล้ว! โครงการประกันภัยข้าวนาปี - ข้าวโพดเลี้ยงสัตว์ ปีการผลิต 2565
.....
มาแล้ว! โครงการประกันภัยข้าวนาปี - ข้าวโพดเลี้ยงสัตว์ ปีการผลิต 2565 หลังที่ประชุม ครม. (3 พ.ค. 65) เห็นชอบ 2 โครงการประกันภัย เพื่อเป็นเครื่องมือในการบริหารจัดการความเสี่ยงจากภัยธรรมชาติให้แก่เกษตรกรและต่อยอดความช่วยเหลือจากภาครัฐ ซึ่งจะให้ความคุ้มครองภัยธรรมชาติทั้งหมด 7 ภัย ได้แก่ น้ำท่วมหรือฝนตกหนัก/ ภัยแล้ง ฝนแล้ง หรือฝนทิ้งช่วง/ ลมพายุหรือพายุไต้ฝุ่น/ ภัยอากาศหนาวหรือน้ำค้างแข็ง/ ลูกเห็บ/ ไฟไหม้/ ช้างป่า และภัยศัตรูพืช - โรคระบาด ตามการรับประกันภัยแบบพื้นฐาน (Tier 1) และภาคสมัครใจเกษตรกร (Tier 2)
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันเสาร์ที่ 23 ตุลาคม 2564
โฆษกดีอีเอสเตือนอย่าหลงเชื่อข่าวปลอมพบนักท่องเที่ยวชาวต่างชาติเดินทางเข้าภูเก็ต 6 ประเทศ มีผลติดเชื้อโควิด-19 ทุกราย
โฆษกดีอีเอสเตือนอย่าหลงเชื่อข่าวปลอมพบนักท่องเที่ยวชาวต่างชาติเดินทางเข้าภูเก็ต 6 ประเทศ มีผลติดเชื้อโควิด-19 ทุกราย
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า ตามที่มีการเผยแพร่ในสื่อสังคมออนไลน์ต่างๆประเด็นเรื่องพบนักท่องเที่ยวชาวต่างชาติเดินทางเข้าภูเก็ต6ประเทศมีผลติดเชื้อโควิด-19ทุกรายทางศูนย์ต่อต้านข่าวปลอมได้ตรวจสอบข้อเท็จจริงกับสำนักงานประชาสัมพันธ์จังหวัดภูเก็ตพบว่าข้อมูลดังกล่าวนั้นเป็นข้อมูลเท็จ
กรณีที่มีการเผยแพร่ข้อมูลระบุว่าพบนักท่องเที่ยวชาวต่างชาติเดินทางเข้าภูเก็ต6ประเทศผลตรวจติดเชื้อโควิดและมีอาการทุกรายส่วนผลตรวจATKตรวจไปกว่า4.8หมื่นรายพบติดเชื้อกว่า2พันรายนั้นทางสำนักงานประชาสัมพันธ์จังหวัดภูเก็ตได้ทำการตรวจสอบข้อมูลและชี้แจงว่าไม่เป็นความจริงโดยตั้งแต่วันที่1กรกฏาคม– 21ตุลาคม2564มีนักท่องเที่ยวเดินทางเข้ามาในPhuket Sandboxจำนวน53,120คนพบติดเชื้อ171รายคิดเป็นเพียง0.3 %ของนักท่องเที่ยวทั้งหมดไม่ได้ติดโควิด19ทุกรายตามที่โพสต์ดังกล่าวระบุ
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารเพิ่มเติมจากสำนักงานประชาสัมพันธ์จังหวัดภูเก็ตสามารถติดตามได้ที่เว็บไซต์https://pr.prd.go.th/phuketหรือโทร. 076-216118 ทั้งนี้กระทรวงดิจิทัลฯขอความร่วมมือประชาชนช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
วันพฤหัสบดีที่ 1 กรกฎาคม 2564
การรถไฟแห่งประเทศไทยลงนามบันทึกข้อตกลงการส่งมอบงานถนนเลียบทางรถไฟ (Local Road)
การรถไฟแห่งประเทศไทยลงนามบันทึกข้อตกลงการส่งมอบงานถนนเลียบทางรถไฟ (Local Road) ให้กรมทางหลวงชนบทเป็นผู้ดูแลบำรุงรักษา เพื่อให้ประชาชนผู้สัญจรได้รับความสะดวก และปลอดภัยในการใช้บริการ
นายนิรุฒ มณีพันธุ์ ผู้ว่าการรถไฟแห่งประเทศไทย และนายปฐม เฉลยวาเรศ อธิบดีกรมทางหลวงชนบท ได้ร่วมลงนามบันทึกข้อตกลงการส่งมอบและรับมอบงานถนนเลียบทางรถไฟ (Local Road) ตั้งแต่ถนนประชาชื่นถึงถนนกาญจนาภิเษก และระบบไฟฟ้าแสงสว่างรวมทั้งทรัพย์สินที่ใช้ในการบริหารจัดการพื้นที่ ให้แก่กรมทางหลวงชนบทเป็นผู้ดูแลงานบำรุงรักษา เพื่อให้ประชาชนผู้สัญจรได้รับความสะดวก และความปลอดภัยในการใช้บริการ
นายนิรุฒ มณีพันธุ์ ผู้ว่าการรถไฟแห่งประเทศไทย เปิดเผยว่า การลงนามบันทึกความร่วมมือครั้งนี้ การรถไฟฯ ได้มีการส่งมอบพื้นที่ถนนเลียบทางรถไฟ ตั้งแต่ถนนประชาชื่นถึงถนนกาญจนาภิเษกให้กรมทางหลวงชนบท ซึ่งเป็นหน่วยงานที่มีความเชี่ยวชาญ เป็นผู้ดูแลปรับปรุง บำรุงรักษาสภาพถนน เพื่อให้ประชาชนผู้ใช้รถใช้ถนน ได้รับความสะดวก ปลอดภัย และเกิดประโยชน์สูงสุดต่อส่วนรวม อีกทั้งการรถไฟฯ ยังได้ประสานกับการไฟฟ้านครหลวง เพื่อขอเชื่อมระบบไฟฟ้าเป็นไฟฟ้าสาธารณะอีกด้วย
ทั้งนี้ ในรายละเอียดบันทึกข้อตกลงดังกล่าว การรถไฟฯ ได้ส่งมอบทางเท้า ท่อระบายน้ำ ป้าย เครื่องหมายจราจร ระบบไฟฟ้าแสงสว่าง ทรัพย์สินและสิ่งก่อสร้าง ให้กรมทางหลวงชนบทเป็นผู้ดำเนินการดูแลบำรุงรักษา ครอบคลุมทั้งในด้านการติดตั้งเครื่องหมายจราจร สัญญาณไฟจราจร อุปกรณ์อำนวยความปลอดภัย การจัดระบบการระบายน้ำ ระบบไฟฟ้าแสงสว่าง ตลอดจนการจัดการจราจร ปลูกต้นไม้ และจัดทำสวนหย่อม โดยการรถไฟฯ ยังคงเป็นเจ้าของกรรมสิทธิ์ในพื้นที่อยู่เช่นเดิม
ท้ายนี้ การรถไฟฯ คาดหวังว่าการลงนามบันทึกข้อตกลงระหว่างทั้ง 2 หน่วยงานครั้งนี้ จะช่วยยกระดับการให้บริการพื้นที่ถนนเลียบทางรถไฟให้มีประสิทธิภาพ ตอบโจทย์ความต้องการของผู้ใช้รถใช้ถนนยิ่งขึ้น ซึ่งสอดคล้องกับเจตนารมณ์ของการรถไฟฯ ที่มุ่งเน้นการพัฒนาบริการที่ตอบสนองความต้องการของผู้ใช้บริการ และเพิ่มประสิทธิภาพในการให้บริการที่ดีที่สุดเพื่อพี่น้องประชาชนคนไทยตลอดไป
วันพุธที่ 29 มิถุนายน 2565
นายกรัฐมนตรีกราบนมัสการพระราชวิสุทธิญาณ เจ้าอาวาสวัดป่าดาราภิรมย์ เจ้าคณะจังหวัดเชียงใหม่-ลำพูน-แม่ฮ่องสอน (ธรรมยุต) เพื่อความเป็นสิริมงคลในโอกาสเดินทางมาตรวจราชการจังหวัดเชียงใหม่
นายกรัฐมนตรีกราบนมัสการพระราชวิสุทธิญาณ เจ้าอาวาสวัดป่าดาราภิรมย์ เจ้าคณะจังหวัดเชียงใหม่-ลำพูน-แม่ฮ่องสอน (ธรรมยุต) เพื่อความเป็นสิริมงคล ในโอกาสเดินทางมาตรวจราชการจังหวัดเชียงใหม่
นายธนกร วังบุญคงชนะ โฆษกประจำสำนักนายกรัฐมนตรี เผยว่า วันนี้ (29 มิถุนายน 2565) เวลา 10.30 น. ณ วัดป่าดาราภิรมย์ พระอารามหลวง ตำบลแม่ริมใต้ อำเภอแม่ริม จังหวัดเชียงใหม่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ เข้ากราบนมัสการพระราชวิสุทธิญาณ เจ้าอาวาสวัดป่าดาราภิรมย์ เจ้าคณะจังหวัดเชียงใหม่-ลำพูน- แม่ฮ่องสอน (ธรรมยุต) เพื่อความเป็นสิริมงคล ในโอกาสเดินทางมาตรวจราชการจังหวัดเชียงใหม่
เมื่อเดินทางถึงวัดป่าดาราภิรมย์ นายกรัฐมนตรีเข้าสู่ภายในมณฑปพระจุฬามณีศรีบรมธาตุ (หอแก้ว) จุดธูปเทียนบูชาพระประธาน ถวายสักการะและเครื่องกัปปิยภัณฑ์ แด่พระราชวิสุทธิญาณ เจ้าคณะจังหวัดเชียงใหม่-ลำพูน-แม่ฮ่องสอน (ธรรมยุต) เจ้าอาวาสวัดป่าดาราภิรมย์ พระราชวิสุทธิญาณ อนุโมทนาให้พรและสนทนาธรรมกับนายกรัฐมนตรีและคณะ พร้อมกันนี้ นายกรัฐมนตรีได้น้อมถวายกัปปิยภัณฑ์ แด่พระครูวิบูลธรรมกิจ (บัวเกตุ ปทุมสิโร) เจ้าอาวาสวัดป่าปางกึ๊ดกิตติธรรม ตำบลอินทขิล อำเภอแม่แตง จังหวัดเชียงใหม่ ซึ่งได้พักฟื้นอาการอาพาธอยู่ภายในวัดป่าดาราภิรมย์ จากนั้น นายกรัฐมนตรีไปนมัสการพระทันตธาตุ หรือพระเขี้ยวแก้ว และเยี่ยมชมปูชนียวัตถุสิ่งศักดิ์สิทธิ์ ซึ่งทางวัดได้จัดแสดงไว้ภายในหอแก้วชั้นบน ก่อนออกเดินทางต่อไปยังศูนย์ประชุมและแสดงสินค้านานาชาติฯ จังหวัดเชียงใหม่
ทั้งนี้ พระทันตธาตุ หรือพระเขี้ยวแก้ว พระบรมสารีริกธาตุขององค์พระสัมมาสัมพุทธเจ้า ได้มาจากพระธาตุจองไต รัฐเชียงตุง ประเทศพม่า โดยพบประดิษฐานอยู่ในเศียรพระพุทธรูป มีการจารึกสลักที่หุ้มว่า “พระสากยะ” เป็นภาษาล้านนา อีกทั้งมีจารึกชื่อ พระหาเถรคันฉ่อง สากยะมุนี ซึ่งเป็นผู้อัญเชิญมาอีกด้วย โดยพระธาตุจองไต ณ เมืองเชียงตุงนั้น สมเด็จพระนเรศวรมหาราชเป็นผู้โปรดให้สถาปนาไว้ ซึ่งมีจารึกอักษรธรรมกำกับไว้ อีกทั้งยังมีพระพุทธรูปทองคำ และสิงห์สัมฤทธิ์อีกคู่หนึ่ง ปัจจุบันของมีค่าทั้งหมดเก็บรักษาไว้อย่างดี ณ หอแก้ว วัดป่าดาราภิรมย์
สำหรับประวัติวัดป่าดาราภิรมย์ พระครูวินัยธรมั่น ภูริทตฺโต ได้ออกจาริกธุดงค์มายังเชียงใหม่ และได้พำนัก ณ ป่าช้าร้างติดกับสวนเจ้าสบาย พระตำหนักดาราภิรมย์ของเจ้าดารารัศมี พระราชชายาในรัชกาลที่ 5 ซึ่งเป็นสถานที่สงบ เป็นสปายะในการบำเพ็ญกรรมฐาน และมีพระสงฆ์ได้เข้ามาบำเพ็ญกรรมฐาน ณ ที่แห่งนี้ เมื่อชาวบ้านในละแวกเห็นแล้วได้เกิดศรัทธาจึงได้ร่วมกันสร้างเสนาสนะต่าง ๆ ถวายเพื่อให้คณะสงฆ์ได้ใช้ในกิจการสงฆ์ ต่อมาในปี พ.ศ. 2484 เจ้าลดาคำ ณ เชียงใหม่ ทายาทของเจ้าดารารัศมี พระราชชายา ได้ถวายที่ดินดังกล่าวซึ่งอยู่ในเขตพระราชฐานพระตำหนักเจ้าดารารัศมีให้แก่วัด จึงมีการเปลี่ยนชื่อวัดใหม่ นามว่า “วัดป่าดารา-ภิรมย์” เพื่อถวายเป็นพระราชกุศลแก่พระราชชายาเจ้าดารารัศมี
วันศุกร์ที่ 21 มกราคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 14 – 20 มกราคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 14 – 20 มกราคม 2565 พบการกระทำผิด จำนวน 708 คดี คิดเป็นเงินค่าปรับ 12.93 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 14 –20 มกราคม 2565) พบว่ามีการกระทำผิด จำนวน 708 คดี คิดเป็นเงินค่าปรับ 12.93 ล้านบาท โดยแยกเป็น สุรา จำนวน 371 คดี ค่าปรับ 4.47 ล้านบาท ยาสูบ จำนวน 256 คดี ค่าปรับ 5.92 ล้านบาท ไพ่ จำนวน 16 คดี ค่าปรับ 0.10 ล้านบาท น้ำมันและผลิตภัณฑ์น้ำมัน จำนวน 18 คดี ค่าปรับ 0.30 ล้านบาท น้ำหอม จำนวน 4 คดี ค่าปรับ 0.22 ล้านบาท รถจักรยานยนต์ จำนวน 25 คดี ค่าปรับ 0.82 ล้านบาท และสินค้าอื่น ๆ จำนวน 18 คดี ค่าปรับ 1.10 ล้านบาท โดยมีของกลางแยกเป็นน้ำสุรา จำนวน 2,928.035 ลิตร ยาสูบ จำนวน 15,611 ซอง ไพ่ จำนวน 406 สำรับ น้ำมันและผลิตภัณฑ์น้ำมัน จำนวน 3,920.000 ลิตร น้ำหอม จำนวน 1,092 ขวด รถจักรยานยนต์ จำนวน 29 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 20 มกราคม 2565 พบว่ามีการกระทำผิด จำนวน 8,488 คดี คิดเป็นเงินค่าปรับ 166.95 ล้านบาท โดยแยกเป็น สุรา จำนวน 4,430 คดี ค่าปรับ 39.25 ล้านบาท ยาสูบ จำนวน 3,070 คดี ค่าปรับ 86.10 ล้านบาท ไพ่ จำนวน 133 คดี ค่าปรับ 1.51 ล้านบาท น้ำมันและผลิตภัณฑ์น้ำมัน จำนวน 207 คดี ค่าปรับ 15.02 ล้านบาท น้ำหอม จำนวน 43 คดี ค่าปรับ 1.74 ล้านบาท รถจักรยานยนต์ จำนวน 426 คดี ค่าปรับ จำนวน 9.85 ล้านบาท และสินค้าอื่น ๆ จำนวน 179 คดี ค่าปรับ 13.48 ล้านบาท โดยมีของกลางแยกเป็นน้ำสุรา จำนวน 57,758.740 ลิตร ยาสูบ จำนวน 1,717,363 ซอง ไพ่ จำนวน 6,615 สำรับ น้ำมันและผลิตภัณฑ์น้ำมัน จำนวน 461,838.000 ลิตร น้ำหอม จำนวน 67,434 ขวด รถจักรยานยนต์ จำนวน 513 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/759-2565-14-20-2565-3